ועדת הכלכלה, כנסת 18, פרוטוקול מספר 209, 2010-03-17 09:30

אופיר אקוניס: בוקר טוב, אני מתכבד לפתוח את הישיבה.

אופיר אקוניס: הקמת ועדת משנה לתקשורת ולשידורים – בהתאם לסעיף 15 לתקנון הכנסת.

אופיר אקוניס: חבר הכנסת דנון, אני אשמח אם תהיה בוועדה הזאת.

אופיר אקוניס: אני מציע להעמיד את עצמי בראשה - אני היחיד פה שאין לי ועדת משנה.

אופיר אקוניס: אני מצביע.

אופיר אקוניס: הצבעה

אופיר אקוניס: תודה, הוועדה אושרה.

אופיר אקוניס: לא אכפת לי גם להוציא מייל, שאושרה הקמת ועדת משנה לתקשורת ושידורים, לכל חברי הוועדה, וכל מי שרוצה להיות בה חבר, כמובן, מוזמן.

אופיר אקוניס: חבר הכנסת דנון, אם איני טועה, כבר רשם עצמו, אז כבר אנחנו עם היושב ראש ועם החבר הראשון.

אופיר אקוניס: תקנות הנמלים (מעגנות), התשס"ז-2007

אופיר אקוניס: תקנות הנמלים (מעגנות), התשס"ז-2007.

אופיר אקוניס: היועץ המשפטי לוועדה, איפה עצרנו בתקנות הנמלים באותה ישיבה באוגוסט?

איתי עצמון: תקנה 8 לא אושרה – היתה מחלוקת בין משרדי הממשלה.

אופיר אקוניס: נתנו להם המון זמן, אני מקווה שהגיעו להסכמות.

אופיר אקוניס: הקראנו את הסעיף?

זיסו אהרון: הקראנו (א), (ב), (ג), ועצרנו ב-(ד), שהיה סעיף חדש.

זיסו אהרון: (א), (ב), (ג) – לא היתה מחלוקת.

אופיר אקוניס: אני מבקש ממשרד התחבורה לקרוא את 8 שוב מההתחלה עד הסוף, ואז נקיים את סבב ההתייחסויות.

סיגלית ברקאי-ואקיל: איסור 8.

סיגלית ברקאי-ואקיל: (א) לא ידוג אדם בחכה בתחום מעגנה, אלא ברשות מנהל המעגנה ובתנאים

סיגלית ברקאי-ואקיל: (ב) לא יפרוש אדם במימי המעגנה רשת דייגים או ציוד דיג אחר.

סיגלית ברקאי-ואקיל: (ג) לא יפרוק אדם דגים או ציוד דיג בתחום מעגנה, אלא באישור מנהל המעגנה; הוראה זו לא תחול בנמל טבריה, נמל יפו, נמל עכו, ומעגן "שביט" בנמל חיפה.

סיגלית ברקאי-ואקיל: (ד) על אף האמור בתקנת משנה (ג) , ראה הממונה על הנמלים כי קיימים במעגנה מקומות עגינה פנויים, וכי אין מניעה תפעולית לשימוש של סד"גים באותו רציף, רשאי הוא להורות למנהל המעגנה להקצות רציף במעגנה באורך של עד 50 מטרים לפריקת דגים וציוד דייג, בהתאם לתנאים שהורה עליהם הממונה על הנמלים.

סיגלית ברקאי-ואקיל: ניתנה הוראה כאמור, מנהל המעגנה לא יקצה את הרציף כאמור לעגינה קבועה של כלי שיט אלא אם כן הורה הממונה על הנמלים אחרת אם ראה שאין ביקוש לשימוש סד"גים ברציף או מטעמים דומים.

סיגלית ברקאי-ואקיל: (ה) משיט סד"ג או איש צוות סד"ג – (1) יפרוק דגים או ציוד דייג אך ורק ברציף שהוקצה לו לצורך כך על ידי מנהל המעגנה ובהתאם לתנאים שהתנה מנהל המעגנה; (2) לא ישאיר דגים או ציוד דיג ועל הרציף ללא השגחה; (3) לא יניח דגים או ציוד דיג על הרציף באופן המפריע למעבר הבטוח בו; (4) בעזיבתו את המעגנה יבטיח כי כל ציוד הדיג וציוד הסד"ג פונו מהרציף.

אופיר אקוניס: תודה.

אופיר אקוניס: הערות.

זיסו אהרון: שני הסברים.

זיסו אהרון: אחד לסעיף (ג), יש הרבה מקומות שהחרגנו - מקומות שהוגדרו ובהסכמה.

אופיר אקוניס: זה בנוסח המקורי?

זיסו אהרון: זה לא השתנה.

זיסו אהרון: (א), (ב), (ג) לא השתנה.

זיסו אהרון: הוספנו את (ד), (ה) בהתייעצות עם משרד החקלאות.

זיסו אהרון: (ג) של ארבעת המקומות – שלושה מוכרים כמעגנות דיג וכלי שיט אחרים, ולכן מאושר בהם לפרוק.

זיסו אהרון: (ד) ו-(ה) נוספו לאור בקשת משרד החקלאות, כאשר הכוונה היא פשוטה; יש שני מצבים אפשריים, לראייתי, שבהם תינתן אפשרות לפריקת דגים במעגנה שאינה מעגנת דיג.

זיסו אהרון: אחד, וזה דברים שקרו בעבר, היתה מלחמה בצפון, ספינות מהקישון לא יכלו לפרוק, היו צריכים לפרוק בדרום, והיתה להם בעיה.

זיסו אהרון: במצב כזה, למשל, ננחה לתת להם להיכנס לפרוק.

זיסו אהרון: מצב שני של מעגנה שיש מקומות עגינה פנויים, ויש דרישה, זה קורה, למשל, בעונות דיג – עונת דיג שהעיקר הוא בדרום, וספינות מהצפון יורדות דרומה, צריכות מקום לפרוק כדי לא לחזור עד חיפה.

זיסו אהרון: אם יש מקומות פנויים במעגנה, אפשר לפרוק.

זיסו אהרון: זו הכוונה.

זיסו אהרון: לגבי סעיף (2), על הקטע של הדיג במעגנה, לדוג בחכה, יש מצב אפשרי אחד בלבד של דיג עם חכה במעגנה, זה כדי למנוע ספקות ואי בהירויות; האינטרס הברור של מנהל מעגנה זה שלא ידוגו במעגנה, זה סכנת בטיחות.

זיסו אהרון: חוטי דיג נתפסים, הם פוגעים בסירה, הם יכולים לפגוע במשיטים שעוברים.

זיסו אהרון: אין שום עניין שיהיה דיג במעגנה למעט מקרה אחד אפשרי, שקרה כבר בעבר.

זיסו אהרון: למשל, באשדוד היה פסטיבל 50 שנה לעיר, רצה ראש העיר לעשות פסטיבל דיג לתושבי העיר.

זיסו אהרון: המקום הכי נוח להם היה המרינה.

זיסו אהרון: הגדירו התניות ובטיחות ובריאות, והביאו דגים במיוחד, וגידרו שטח.

זיסו אהרון: זה המצב היחיד – ובאותו זמן מגדירים שאין פעילות כלי שיט - זה המצב היחיד שיכול להיות שיהיה דיג במרינה.

סיגלית ברקאי-ואקיל: בסוף סעיף (4) אנחנו רוצים להוסיף עוד משפט: והרציף נשאר נקי ומוכן לשימוש.

איתי עצמון: וגם לי יש הערה לנוסח – בתקנת משנה (ד) כתבתם: "טעמים דומים".

איתי עצמון: אני לא מכיר נוסח כזה.

איתי עצמון: אילו עוד טעמים יכולים להיות?

זיסו אהרון: אני נתתי שתי דוגמות.

זיסו אהרון: למשל, הקטע של המלחמה והקטע של הדיג, שעונת הדיג היא בדרום.

זיסו אהרון: יכולים להיות דברים שלא חשבתי עליהם.

איתי עצמון: מטעמים מיוחדים שיפרט.

אורן סונין: אמנם הגענו להסכמה, אבל עדיין כל אחד מאתנו רואה את הדברים קצת יותר מהצד שלו, אז אני רוצה לחדד כמה דברים.

אורן סונין: סעיף 8 הוא סעיף שמבחינתי כענף הדיג, בא להסדיר עגינת דייגים במעגנות.

אורן סונין: הוא לא בא להסדיר בשעת חירום ולא במלחמה.

אורן סונין: הוא בא קודם כל לשים בצורה מסודרת מצב קיים, כי במעגנות היום עוגנים דייגים, ולאפשר בצורה מפורשת אפשרות שהמרינה תשמש גם את הדייגים.

אורן סונין: כך אני מפרש את הסעיף הזה.

אורן סונין: אם ניתן לפרש אותו בצורה כל כך שונה, אולי כדאי יהיה לחדד אותו.

אורן סונין: בכל מקרה, אני מקבל הערה של משרד הבריאות, והייתי רוצה להוסיף לסעיף (ה)(1), כיוון שמדובר פה על פריקת דגים, יש צורך גם את האישור של משרד החקלאות, וזה מסיבות וטרינריות.

אורן סונין: המשרד צריך להיות מעורב בכל נושא הפריקה בלבד.

אורן סונין: זה לא הסדר פר פריקה.

אורן סונין: אלה תנאים כוללים למקום.

עופר דובנוב: אני מבקש, אנחנו עשר שנים באים לחדר הזה, מנסים להעביר את התקנות האלה.

עופר דובנוב: אני מבקש לשים רגע את סעיף 8 בצד לישיבה הבאה, לגמור את כל 64 הסעיפים.

אופיר אקוניס: אתה אומר שאין הסכמות.

עופר דובנוב: אנחנו שוב נלך הביתה ושוב נבוא לפה, וזה לא ייגמר.

עופר דובנוב: בואו נגמור סעיפים שמוסכמים, נקריא אותם, נסיים, נחזור בעוד חודשיים-שלושה לנושא הדיג – אני מבטיח שאגיע גם לדיון הזה, אבל אי אפשר כל פעם להתחיל מחדש את העניין הזה.

אופיר אקוניס: נכון, זה בדיוק הסעיף שנעצרנו בו בפעם הקודמת.

עופר דובנוב: גם בכנסת הקודמת.

אופיר אקוניס: מה אומרים הדייגים בעניין הזה?

פואד נסאר: לגבי סעיף 8, יש הסכמות, ויש גם לא הסכמות.

פואד נסאר: אני ביקשתי אתמול, פקססתי לכם את ההערות שלנו.

פואד נסאר: אני רואה שזה לא חולק - אם אפשר לחלק את כזה לכל החברים, ואז נהיה יותר רציניים לגבי הסעיף הזה ולגבי הדייגים.

לאה ורון: אתם הבאתם את הנוסחים?

פואד נסאר: כן.

אופיר אקוניס: אז שיפיץ.

אופיר אקוניס: זה לא יכול להיות, הפיליבאסטרים האלה.

אופיר אקוניס: באוגוסט סיימנו דיון.

אופיר אקוניס: למה מגישים מכתב ב-16 במרס?

אופיר אקוניס: אני שואל את ארגון הדיג החופי - למה מחכים יום לפני?

פואד נסאר: היו לנו שלושה דברים לא נעימים – דוד, אח ועוד אח שנפטרו.

אופיר אקוניס: אני משתתף בצערו של כל מי שאיבד קרוב משפחה, אבל עדיין לא רואה איך זה קשור לזה שמאוגוסט יכלו להתקדם פה בדברים, ומביאים מסמכים יום לפני.

אופיר אקוניס: תגדיר לי את הבעיה, כי אני רואה בסעיף (ג) – מה אתם כן רוצים?

אופיר אקוניס: להיות בהרצליה?

אופיר אקוניס: בתל אביב?

אופיר אקוניס: באשקלון?

פואד נסאר: אנחנו רוצים שהמעגנות האלה, שיצאו מההגדרה הזאת כמו חיפה, עכו ויפו, אבל הרצליה ומקומות אחרים הם גם דייגים.

פואד נסאר: הם דייגים לפני שיהיו שם מרינות.

פואד נסאר: אז עושים מרינה, ודוחקים את הדייגים הצדה, ואני לא מבין.

פואד נסאר: זה עוד עול על המדינה.

אופיר אקוניס: כרגע בהרצליה יש מקום שבו דייגים- -

פואד נסאר: ודאי, לפני קום המדינה.

אופיר אקוניס: לא היתה שם מעגנה.

פואד נסאר: היתה מעגנה טבעית.

אופיר אקוניס: אנחנו ב-2010.

אופיר אקוניס: מה המרחק בין הרצליה ליפו?

אופיר אקוניס: האם ביפו יש נמל, שרוב הסחורה נפרקת שם וממוסחרת שם בצורה טובה כבר אלפי שנים, כי יפו אחת הערים העתיקות בעולם - לא נוגעים ביפו.

אופיר אקוניס: טבריה גם אחת הערים העתיקות – אגב, כל האתרים, לא נוגעים בזה, אבל דברים חדשים קמו בינתיים.

אופיר אקוניס: צריך להסדיר את התחום.

אופיר אקוניס: אתה מתעקש להיות במרינה בהרצליה?

פואד נסאר: למה לא?

פואד נסאר: אדוני, אני נקלע לסערה רצינית, אני צריך לנסוע מכיוון צפון להרצליה עד ליפו?

פואד נסאר: למה?

עופר דובנוב: תיכנס אלינו.

פואד נסאר: למה אני צריך טובות?

פואד נסאר: זה מקום שלי, עגינה שלי.

פואד נסאר: כל החיים שלי עגנתי בהרצליה.

פואד נסאר: אני – זה הדייגים.

פואד נסאר: מנסים לדפוק את הדייגים.

דני דנון: כמה אתם רוצים?

דני דנון: 5 אחוז?

פואד נסאר: 5 אחוז מינימום אנחנו צריכים.

דני דנון: מה יש בפועל היום?

סיגלית ברקאי-ואקיל: האיסור הוא על פריקת דיג ולא איסור עגינה.

סיגלית ברקאי-ואקיל: עגינה הוא יכול לעשות.

דני דנון: כמה היום פורקים באחוזים?

זיסו אהרון: לא מדובר בפריקה באחוזים.

זיסו אהרון: הוא רוצה הקצאת מקומות עגינה באחוזים, וזה לא יקרה.

זיסו אהרון: יש ועדה שישבה לפני עשר שנים, של משרד החקלאות, עם הדייגים, וקבעה שבמרינות החדשות שייבנו, ומאז לצערי, לא נבנתה אף מרינה, יוקצה עד 10 אחוז ממקומות העגינה לחינוך ימי ולדיג.

זיסו אהרון: לא כתוב כמה לדיג, לא כתוב כמה לחינוך, אבל לא הוקמה שום מעגנה.

זיסו אהרון: היום זה הדרך לשים רגל.

זיסו אהרון: יש היום כלי שיט, דיג שעוגנים במעגנות - גם בהרצליה, גם בתל אביב.

זיסו אהרון: בכל מרינה יש.

זיסו אהרון: יש להם חוזה.

זיסו אהרון: יש להם איסור פריקה, כדי שהוא לא יבוא עכשיו למרינת תל אביב לפרוק.

זיסו אהרון: זה לא נועד לזה, זה לא בנוי לזה.

זיסו אהרון: הרציף לא מותאם לזה.

זיסו אהרון: יש מקומות לפריקה, שהם נמלים.

אופיר אקוניס: המרחק בין מרינת תל אביב לנמל יפו הוא קילומטר.

זיסו אהרון: הוא גם אומר: תקצה לי מקום.

כרמל שאמה-הכהן: המרינה בהרצליה לא בנויה לפריקה?

זיסו אהרון: לא.

זיסו אהרון: מסחרי זה בנמלי דיג.

זיסו אהרון: אצלו יש סירות דיג ספורטיבי.

זיסו אהרון: זה משהו אחר.

זיסו אהרון: הוא מנסה גם להגדיר לעצמו מקומות.

זיסו אהרון: מרינה תל אביב, מרינה הרצליה מלאות עד אפס מקום.

זיסו אהרון: עכשיו אני אגיד 5 אחוז לדייגים, אני אלך ל-100 משיטים בעלי סירות בארץ אחרים, אגיד להם: תעיף את הסירה שלך לאן שהוא ליוון, כדי שיהיה מקום לסירת דיג שלא עמדה פה, כי מי שעמד פה עדיין עומד פה.

דני דנון: אם אתה עושה סקר היום במרינות, כמה אחוז יש היום של סירות דיג?

זיסו אהרון: זה משתנה.

זיסו אהרון: ביפו זה כ-50 אחוז, יש מקומות שזה 30 אחוז כמו בקישון, ויש מקומות שזה אחוז.

זיסו אהרון: כל מרינה זה משהו אחר.

זיסו אהרון: זה לא משהו שאנחנו מתערבים.

פואד נסאר: הכוונה היא לא להביא מיליון דייגים ולשים אותם בהרצליה.

פואד נסאר: יש תושבי הרצליה, הדייגים הנמצאים, האותנטיים שם.

פואד נסאר: אנחנו רוצים לאפשר להם לפרוק, לעגון, לעשות את העבודה כשצריך.

אופיר אקוניס: בהרצליה יש דייגים אותנטיים?

פואד נסאר: ודאי.

אופיר אקוניס: כמה?

פואד נסאר: 30.

אורן סונין: ניקח את הרצליה כדוגמה, כי זו הדוגמה הכי טובה.

אורן סונין: בתוך המרינה הרצליה יש כיום 12 סירות דיג, אבל מנהל המרינה לא מוכן לתת להם לעגון במרינה, אם כתוב להם ברשיון השיט שהם סירות דיג.

אורן סונין: הוא מוכן לתת להם לעגון רק אם הם ילכו למשרד הספנות, וירשמו את הסירה שלהם פרטי נוסעים.

אורן סונין: היום המצב הוא כזה שאני, אגף הדיג, לא אתן להם רשיון אם הם לא ירשמו ברשיון השיט שלהם סירה לדיג, ומנהל המרינה לא ייתן להם לעגון, אם יהיה רשום להם רשיון דיג.

אורן סונין: אין להם רשיון דיג.

אופיר אקוניס: הסעיף לא בהסכמה, הבנתי.

אופיר אקוניס: אני חשבתי שנוצל הזמן מאוגוסט עד מרס להסכים.

אופיר אקוניס: אני באמת לא רואה בעיות מיוחדות לדייגים.

אופיר אקוניס: אתם מקבלים גם בסעיף (ג) החרגה על טבריה, יפו, עכו וקישון, אחר כך אתם מקבלים בסעיף (ד) – כל סעיף (ד) ו-(ה) הם גם הולכים לטובתכם.

אופיר אקוניס: אז מה עוד אתם רוצים?

אופיר אקוניס: מה רוצים הדייגים בסעיף 8?

פואד נסאר: אנחנו מבקשים את השינוי שהגשתי לאדוני, וזה מעט מאוד.

פואד נסאר: זה יהיה מוסכם על כולם.

אופיר אקוניס: האם לממשלה יש התנגדות ל-5 אחוז?

זיסו אהרון: כן.

זיסו אהרון: אנחנו לא ראינו את הניירות האלה עד עכשיו, למרות שישבנו עם משרד החקלאות ועם אגף הדיג ועם דייגי ישראל.

זיסו אהרון: ישבנו כמה פעמים, הגענו להסכמות, ומה שאנחנו מציגים פה זה הסכמות שהתקבלו, רק זה מתפתח, כמו שאתה רואה, חדשות לבקרים.

בני זלמנוביץ: בכל אופן, מבחינת התוכניות, ישנם שימושים שמותרים במעגנה, וישנם שימושים שאסורים.

בני זלמנוביץ: כל עוד שימוש הדיג אסור, וחוק התכנון והבנייה פה גובר, ולכן בכל מקרה כל הבקשות של אפשרות של דיג במעגנות הוא לא אפשרי מכוח התוכניות התקפות באותו מקום, שהן גוברות.

אופיר אקוניס: תודה.

אופיר אקוניס: אני מבקש שתנסו למצוא אחוז מסוים - אני מבקש מהממשלה, על אף ההערה של משרד הפנים, שגוברת על הכול, אגב, ולמרות זאת אני מבקש, להיענות לבקשת הדייגים לשמוע.

אופיר אקוניס: נדלג על סעיף 8, הקראנו את כולו.

אופיר אקוניס: כשתגיעו להסכמה, נצביע עליו באבחת חרב, לא כרגע.

אופיר אקוניס: סעיף 9, בבקשה.

סיגלית ברקאי-ואקיל: רחצה 9.

סיגלית ברקאי-ואקיל: (א) לא יכניס אדם למימי המעגנה בעל חיים – אנחנו רוצים להשמיט את המילים: שאינו ימי.

סיגלית ברקאי-ואקיל: ופעילות (ב) לא יצלול אדם ולא יטבול במים בתחום מעגנה, אלא במקום ובאופן ספורט ימי שאישר מנהל המעגנה ובתנאים שהתנה להבטחת בטיחות השיט והשמירה על תקינות התעבורה הימית במעגנה.

סיגלית ברקאי-ואקיל: (ג) לא ישיט אדם כלי שיט בפעילות של גלישה, חתירה, הפלגה באופנוע ים, או ספורט ימי אחר בתחום המעגנה, אלא במקום ובאופן שאישר מנהל המעגנה ובתנאים שהתנה להבטחת בטיחות השיט והשמירה על תקינות התעבורה הימית במעגנה.

זיסו אהרון: סעיף (ב), אין אישור לצלול ולשחות במעגנה.

זיסו אהרון: זה התנגשות ברורה בין אנשים לכלי שיט.

זיסו אהרון: המקרים היחידים שיכולים לקרות, ולכן צריך אישור מנהל מעגנה, אחד זה לצורך עבודות תחזוקה של מערכות העגינה – חייבים להיות אנשים במים, וזה עבודה של מנהל המעגנה, שתיים, פעילת צבאית.

זיסו אהרון: אלה המקרים היחידים.

אילן מאירסון: יש עוד.

אילן מאירסון: מעבר למה שזיסו אמר, יש תקלות פשוטות של חבל במדחף ודברים דומים, שמצריכים צלילה מיידית.

אילן מאירסון: אין שום אפשרות לקבל במיידי אישור.

אופיר אקוניס: אתם לא זמינים 24 שעות?

עופר דובנוב: אנחנו זמינים 24 שעות ביממה.

אילן מאירסון: יש מעגנות שבהן הדבר הזה בלתי אפשרי.

גרנר: הנוסח עצמו מוסכם עלינו, רק בסמנטיקה – כתוב בהגדרה: רחצה ופעילות ספורט ימי.

גרנר: מבחינת חוק הסדרת מקומות רחצה, כל מעגנה מוכרז כמקום אסור לרחצה.

גרנר: הסייגים שאמר רוני הם מקובלים עלינו.

גרנר: הנקודה היא, שכשכותבים: רחצה ופעילות ספורט ימי, למה הם מתכוונים?

גרנר: הכותרת קצת מפריעה לי, כי רחצה אסור להרשות.

יערה למברגר: שחייה, צלילה ופעילות ספורט ימי.

יערה למברגר: נוריד את המילה "רחצה".

אופיר אקוניס: אנחנו לא רוצים לסכן את חייהם של האנשים.

אופיר אקוניס: אף אחד לא יצלול מרצונו תוך כדי בתוך הפרופלורים האלה ובתוך המעגנות ובתוך נתיב שיט.

איתי עצמון: שאלת הבהרה לגבי תקנות משנה (ב) ו-(ג), האישור והמקום שבו ניתן יהיה לבצע את אותן פעולות הוא אישור פרטני או אלה תנאים כלליים?

זיסו אהרון: זה פרטני.

איתי עצמון: וגם לגבי תקנת משנה (ג)?

זיסו אהרון: ודאי.

איתי עצמון: אולי נבהיר את הנוסח בהמשך, אם יהיה צורך.

אופיר אקוניס: בעניין הזה אין מחלוקת.

אופיר אקוניס: באופן כללי, האיסורים האלה גורפים, אלא אם כן ניתן מטעם מנהלי המעגנות.

אילן מאירסון: במידה והנוסח הזה מתקבל כפי שהוא, מחויב מנהל המעגנה לאפשר אישור מיידי במקרה של תקלה שדורשת טיפול מיידי של טיפול במדחף מתחת לפני המים.

סיגלית ברקאי-ואקיל: מנהל המעגנה צריך לדעת אם כלי שיט, יכול להיות שבמקרה עוגן שם ליד, יכול להיות שהתחיל לעבוד, והוא לא יודע משהו שם.

סיגלית ברקאי-ואקיל: אולי צריך לפנות כלי שיט.

סיגלית ברקאי-ואקיל: אתה לא יכול באופן מיידי.

קריאה: אם זה כרוך בחיי אדם, אין בעיה.

אופיר אקוניס: תודה.

אופיר אקוניס: אני מבקש להעמיד להצבעה את סעיף 9.

אופיר אקוניס: מי בעד?

אופיר אקוניס: הצבעה

אופיר אקוניס: תודה, הסעיף אושר כפי שהוא.

קריאה: בכפוף להערות.

אופיר אקוניס: זה הגדרות, בסדר.

אופיר אקוניס: גם הקראנו את הנוסח כפי שהצעת.

אופיר אקוניס: זה כפי שהצעת.

אופיר אקוניס: 10.

סיגלית ברקאי-ואקיל: הגדרה 10.

סיגלית ברקאי-ואקיל: בסימן זה, "עסק" – עסק למתן שירותים ימיים (להלן-שירות) בתחום המעגנה.

סיגלית ברקאי-ואקיל: היתר 11.

סיגלית ברקאי-ואקיל: לא יתיר מפעיל מעגנה הפעלתו או קיומו של עסק ולא יתקשר בהסכם להפעלת המאפשר הפעלתו או קיומו של עסק, אלא אם כן וידא כי מתקיימים בו כל אלה: עסק (1) הממונה על הנמלים אישר כי השירות שניתן במסגרת העסק תואם את אופי פעילות המעגנה וכי העסק ערוך ומצויד לשמור על בטיחותם של העוסקים במתן השירות, של מקבלי השירות ושל בני אדם אחרים הנמצאים במעגנה, ולפי התנאים שהתנה; (2) לכלי השיט או למיתקנים הימיים המשמשים במתן השירות ניתנו כל הרשיונות, התעודות וההיתרים הדרושים לפי הפקודה; (3) לכל משתתף בהפעלת כלי שיט המשמש במתן השירות, תעודת הסמכה תקפה לפי חוק הספנות (ימאים), התשל"ג- 1973; (4) העסק מבוטח מפני נזקי צד שלישי שייגרמו עקב מתן השירות; (5) קבע הממונה על הנמלים כי השירות עלול לגרום לזיהום מי המעגנה – ננקטו כל האמצעים למניעת זיהום שדרש המפקח למניעת זיהום הים.

רני עמיר: צריך להיות כתוב: ניתן אישור המפקח למניעת זיהום ים.

רני עמיר: אין דבר כזה, מפקח לזיהום ים.

זיסו אהרון: אתה מחזיק גרסה ישנה.

זיסו אהרון: זה תוקן.

גרנר: הפעם אני מהכובע של רישוי עסקים – בסעיף 10 בהגדרה: יש עסקים שהם טעוני רישוי ועסקים שאינם טעוני רישוי.

גרנר: לצורך העניין, בהמשך בחקיקה פה הם ציינו שעל פי חוק רישוי עסקים.

גרנר: פה עם הסייגים ב-11, עם כל הדברים הנוספים, אין כלל אזכור לצורך במתן רשיון עסק לאותם עסקים שפועלים בתוך המעגנה.

גרנר: לכן אני ממליץ להכניס את העניין הזה.

איתי עצמון: יש הוראה כללית בסוף התקנות – בכפוף לכל דין.

גרנר: אני מסכים עם ידידיי, אבל ברגע שבסעיפים אחרים אתה מדגיש: בכפוף לרשיון העסק, אני חושב שיש מקום גם להכניס את זה פה.

גרנר: היות שפה גם מעגנה טעונה רישוי; מי שמקים מעגנה, צריך רשיון עסק.

גרנר: ידידיי פה מהרצליה – אין ספק שיש להם רשיון מעיריית הרצליה.

גרנר: לכן בעניין הזה רצויה הבהרה - לא שאני חולק על דעתם, אבל אני חושב שצריך להבהיר, שיש עסקים, למשל כשהוא מדבר על שירותים נוספים – בית ספר צלילה לא טעון רישוי, אבל מספנה קטנה, שיפוצים, צריכה רישוי.

איתי עצמון: אם נבהיר כאן, נצטרך להבהיר בכל תקנה ותקנה לגבי מטריות אחרות, שזה בא להוסיף על הוראות כל דין, לכן אין צורך.

איתי עצמון: יש הוראה כללית, שחלה על כל התקנות; זה תקנה 60.

אופיר אקוניס: תודה.

אופיר אקוניס: סעיפים 10 ו-11 אושרו.

אופיר אקוניס: בבקשה.

סיגלית ברקאי-ואקיל: הגבלת 12.

סיגלית ברקאי-ואקיל: (א) ראה מנהל המעגנה כי בשירות של עסק שהפעלתו הותרה ההפעלה לפי תקנה 11 לא מתקיים אחד או יותר מן האמור בה, של עסק יאסור את המשך פעילותו, לאחר שנתן לבעל העסק הזדמנות להביא טענותיו בפניו, עד שיקיים את כל הוראות אותה תקנה.

סיגלית ברקאי-ואקיל: (ב) מפעיל המעגנה יקבע בחוזה עם בעל עסק כי הוא מתחייב בקיום כל הוראות מנהל המעגנה על פי סימן זה.

גרנר: אני מצטער, אפילו שאישרת, אני שוב חוזר – אתה מקנה למנהל המעגנה, אם אין כל הפרטים האלה, לא לאשר את הפעילות.

גרנר: לא כתוב שלא לאשר גם את הפעילות ברישוי עסקים.

גרנר: אם אתה נותן לו עוד סמכויות נוספות, תרשום: על פי הוראות כל דין.

איתי עצמון: הסברתי קודם, אחזור על זה שוב: יש הוראה כללית שחלה על כל התקנות.

איתי עצמון: יש המון הוראות דין שיכולות לחול.

זיסו אהרון: מנהל המעגנה, לא סמכותו לאשר עסק בגלל רשיון עסק.

זיסו אהרון: יכול להיות שלאיש יש רשיון עסק, ועדיין מנהל המעגנה לא יאפשר לו לפעול, כי יש נימוקים אחרים, שסותרים את פעילות המעגנה.

זיסו אהרון: זו הכוונה.

זיסו אהרון: הוא לא יכול לאפשר לרשיון עסק ולא למנוע רשיון עסק.

זיסו אהרון: יש שיקולים אחרים.

לאה ורון: הציפייה ממשרדי הממשלה, מהנציגים, להגיע לדיונים של ועדות הכנסת לאחר שהם בחנו את הדברים וקיימו הידברות עם נציגי משרדי הממשלה.

גרנר: עשינו התייעצות, עשינו הכול.

לאה ורון: וקיבלת הסברים שלא הניחו את דעתך.

גרנר: זה גם נכון.

גרנר: אם נחה דעתכם, אז אני כנציג ממשלה, משרד הפנים לפחות, אני אומר שבהיבט הזה, כי כשאתם עושים סייגים – שימו לב אילו סייגים כתבתם; ובסייגים האלו גם לא מופיע סעיף נוסף, הוראות כל דין.

גרנר: אשמח מאוד שתרשמו גם בסעיף הזה: הוראות כל דין.

לאה ורון: אני מציעה שהוועדה תחליט את החלטותיה, ואם לשר הפנים יהיו בקשות לפתוח סעיף זה או אחר מהתקנות, הוא יעביר בכתב פנייה מסודרת לוועדה, ויושב ראש הוועדה ישקול את זה.

איתי עצמון: לגבי תקנת משנה (א), כתבתם: יאסור.

איתי עצמון: אתם לא חושבים שרצוי להשאיר כאן שיקול דעת – רשאי לאסור?

זיסו אהרון: בסדר, רשאי לאסור.

אופיר אקוניס: עם התיקון של היועץ המשפטי לוועדה אני מאשר את סעיף 12.

אורנה הראל-פלג: אני נציגת עיריית חיפה, ואנחנו מוזמנים לראשונה לוועדה, ולכן אני נכנסת פה באמצע, כי לא היינו קודם.

אורנה הראל-פלג: הערה כללית למשהו שלדעתנו, חסר בתקנות, ואנחנו, כמובן, בעדן; יש כאן פירוט רב בצרכים של הדייגים, וזה בסדר - צריכים לתת להם מענה, אבל אין לכל אורך התקנות אזכור לכך שמעגנה צריכה להיות תיירותית.

אורנה הראל-פלג: בחיפה, בניגוד להרצליה, ששם המעגנה היא ספציפית תיירותית, בחיפה הנמל מאוד גדול, והמעגנה שלנו היא אתר מסוים בנמל, שיש שם פעילות של הדייגים, פעילות מבורכת, ובנוסף לכך, יש שם פעילות תיירותית, וכל התוכניות שנעשות היום, התוכנית הארציות, תוכנית המתאר המחוזית ותוכנית המתאר העירונית, הקישון, שבקצהו נמצאת המעגנה, אמור לאורכו להיות פארק לטובת הציבור, והמעגנה הזאת אמורה לשמש גם לצרכים תיירותיים וגם לדייגים, ואנחנו מבקשים שתימצא דרך להוסיף בתקנות אמירה, שהמעגנות נועדו גם למטרות תיירותיות.

איתי עצמון: יש לכם הצעה ספציפית?

איתי עצמון: אני לא מבין למה הכוונה.

אורנה הראל-פלג: בתקנות אין התייחסות לכך שהמעגנה היא למטרות תיירותיות.

אורנה הראל-פלג: יכול להיות שזה מובן מאליו לכולם.

איתי עצמון: זה לא גורע שהיא למטרות תיירותיות.

איתי עצמון: התקנות באות להסדיר אלמנט מסוים.

אורנה הראל-פלג: למה אנחנו בחיפה מייחסים לזה חשיבות – כי אצלנו המרינה היא בתוך הנמל הגדול.

אורנה הראל-פלג: אצלנו היא חלק מהנמל, וחשוב לנו שיהיה ברור שהיא אמורה לשמש גם למטרות תיירותיות וגם- -

אופיר אקוניס: משרד התחבורה – הרי יש לנו עוד ישיבה.

אופיר אקוניס: אתם הצעתם את התקנות.

אופיר אקוניס: תבדקו את הערתה של עיריית חיפה.

אופיר אקוניס: אולי בסעיף ההגדרות אפשר לפתוח ולהכניס את המילה "תיירותי".

זיסו אהרון: ההערה הזאת נשמעת בפעם הראשונה בארבע השנים האחרונות עכשיו פה.

לאה ורון: הגברת הראל-פלג ציינה שזה הדיון הראשון שהיא משתתפת בו.

אופיר אקוניס: משרד התיירות הישראלי לא ראה כשהוצאתם תזכיר, אז הם לא היו בתקנות.

אופיר אקוניס: תקיימו התייעצות עם משרד התיירות.

זיסו אהרון: מתוכננת להיות מרינה תיירותית בחיפה, שהעירייה תחליט להקים אותה.

אופיר אקוניס: טוב.

אופיר אקוניס: נטפל בזה בפעם הבאה.

פואד נסאר: מעגנה, מעגן דיג שביט קישון, לצורך העניין, ויש נחל הקישון.

אופיר אקוניס: נא לקרוא את סעיף 13.

סיגלית ברקאי-ואקיל: חובת 13.

סיגלית ברקאי-ואקיל: משיט כלי שיט שאינו עוגן במעגנה דרך קבע, לא ישיט את כלי השיט שבפיקודו הודעה לתחום מעגנה אלא אם כן נתקיים אחד מאלה: (1) לפני כניסתו למעגנה קיבל את אישור מנהל המעגנה לכך; (2) לדעתו מצב חירום מחייבו להיכנס למעגנה ללא הודעה מראש.

אופיר אקוניס: הערות?

אילן מאירסון: כן.

אילן מאירסון: זה לא רק לסעיף 13, אלא זה מתקשר עם כל מה שבא לאחר מכן.

אילן מאירסון: הסעיפים הללו מחייבים, אם זה מה שמתקבל, שמעגנה, מרינה או כל מה שייקרא בתחום הזה, יקיימו האזנה ובקרה 24 שעות ביממה, שבעה ימים בשבוע, כפי שמקיים את זה נמל גדול ומסודר, ולא כך הוא.

אילן מאירסון: פה דרושה או שהדבר הזה ישונה בהתאם למה שמתנהל בפועל, או המעגנות, מרינות תשנינה את דרכי פעילותן בהתאם למה שיהיה בחוק.

אילן מאירסון: הדבר הזה יעלה המון כסף.

עופר דובנוב: אדוני טועה בגדול.

עופר דובנוב: מעגנה זה מקום תיירותי.

עופר דובנוב: מי שרוצה לעגון אצלנו, צריך לבקש אישור מראש, ובחירום תיכנס מתי שאתה רוצה ואיך שאתה רוצה.

אילן מאירסון: אני לא מדבר על חירום.

אילן מאירסון: אני היום מפליג לאורך חופי ישראל מחיפה דרומה, ורוצה לבקר בכל - אני צריך להודיע למרינה שאני מגיע.

אילן מאירסון: ואני אודיע.

אילן מאירסון: אין בעיה.

אילן מאירסון: הבעיה היא שאין תקשורת, אין תשובה.

זיסו אהרון: אתה מדבר, להודיע ב-4 לפנות בוקר שאתה רוצה להיכנס?

אילן מאירסון: אם אני רוצה להיכנס לתל אביב, הרצליה, אשקלון, חיפה – ודאי, קישון – ודאי, אין שם בקרה של ערוץ 12, של תצפית.

זיסו אהרון: מתי?

אילן מאירסון: במהלך הלילה.

זיסו אהרון: למה שתודיע במהלך הלילה?

אילן מאירסון: החלטתי שאני רוצה להיכנס במהלך הלילה.

אופיר אקוניס: כל הרעיון של הממשלה חושבת או המדינה או משרד התחבורה, לצורך העניין, חושב שלהסדיר - בשביל זה מסדירים את התחום.

גרנר: כשאתה מפליג לכיוון ארץ מסוימת, לא ייתנו לך להיכנס לנמל, אם אתה לא מודיע מראש.

אילן מאירסון: זה סיפור שונה לחלוטין.

פואד נסאר: לדעתי, בחו"ל כל יאכטה שמפליגה יכולה להיכנס לכל מעגן, לבדוק אותי.

פואד נסאר: רק בארץ עושים את כל הקומבינות ועל היאכטונרים ועל סירות הדיג.

אופיר אקוניס: בדרך כלל ההסדרות האלה, ישראל מפגרת בחקיקה אחרי מדינות העולם.

אופיר אקוניס: עכשיו משרד התחבורה יגיד לי, כי טוען מר נסאר שישראל ממציאה פה המצאה, שהממשלה ממציאה המצאה.

זיסו אהרון: נתון המפתח הבסיסי הוא שאין מקום במעגנות בארץ, במרינות, לכן צריך לתאם מקום, כי לא יכול להיות שתבוא עשר דקות קודם, תרים טלפון, ואז תבוא בטענה, למה אין מקום?

זיסו אהרון: אתה יודע לאן אתה מפליג.

זיסו אהרון: תרים טלפון- -

אילן מאירסון: אין דבר כזה שאין מקום לאורח בסירה אחת.

זיסו אהרון: יצאת לים, אתה רוצה לנסוע לתל אביב.

זיסו אהרון: תרים טלפון, תתאם.

זיסו אהרון: אל תרים טלפון רבע שעה קודם.

זיסו אהרון: תתאם.

אופיר אקוניס: זה במצב נופש, אבל במצב חירום – סודר.

אילן מאירסון: אתה יודע כמה פעמים אני צלצלתי למרינה בארץ כדי להודיע שאני מגיע, ולא קיבלתי תשובה?

זיסו אהרון: למה שיתאם ב-4 בבוקר?

זיסו אהרון: זה יאכטה, לא רכב.

זיסו אהרון: אם הוא יתאם מראש שהוא מגיע ב-4 – בסדר גמור, אין בעיה.

אופיר אקוניס: לא, הוא מתאם מראש שהוא מגיע ב-4.

אופיר אקוניס: תודה.

אופיר אקוניס: סעיף 13 אושר.

אופיר אקוניס: 14.

סיגלית ברקאי-ואקיל: הכוונת 14.

סיגלית ברקאי-ואקיל: משיט כלי שיט שאינו עוגן במעגנה דרך קבע, רשאי, טרם כניסתו לתחומי כלי שיט המעגנה, לבקש סיוע בהכוונת כלי השיט בכניסה למעגנה ובעגינתו בה, ומנהל המעגנה חייב לסייע בהכוונה כמבוקש; בתקנה זו, "הכוונה" – באמצעות תקשורת, סימון אורות, כלי שיט מלווה או כל אמצעי אחר לפי שיקול דעתו של מנהל המעגנה.

אופיר אקוניס: תסביר, בבקשה.

זיסו אהרון: בנמל, כלי שיט גדולים, חייב פילוט, כי יש משמעויות לזה.

זיסו אהרון: כלי שיט קטנים - הבעיה כמעט אינה קיימת.

זיסו אהרון: היא בעיקר רלוונטית לכלים שבאים ממקום אחר, שהם לא מכירים.

זיסו אהרון: אם יש צורך, הם יבקשו, ויקבלו עזרה.

זיסו אהרון: זה כלי שיט קטנים, זה יותר פשוט.

איתי עצמון: הסיוע שהוא יבקש הוא סיוע ממנהל המעגנה?

זיסו אהרון: כן.

איתי עצמון: אז צריך לכלול את זה בנוסח.

יערה למברגר: בסדר.

אופיר אקוניס: הסעיף אושר.

אופיר אקוניס: מר פדידה, אנחנו החרגנו את סעיף 8, הכול בסדר.

אופיר אקוניס: תהיה הידברות נוספת על סעיף 8, ואנחנו ממשיכים ברצף.

אופיר אקוניס: אתה נראה לי קצת מודאג.

אופיר אקוניס: אין לך מה להיות מודאג.

אופיר אקוניס: סעיף 8 – הוצאנו אותו.

אופיר אקוניס: אני מזכיר לכל הצדדים לקיים הידברות לגבי סעיף 8.

אופיר אקוניס: ביקשו הדייגים 5 אחוז, כך הצעתם.

פואד נסאר: לפחות.

אופיר אקוניס: אין בעיה.

אופיר אקוניס: לא חוזרים אליו.

אופיר אקוניס: 15.

סיגלית ברקאי-ואקיל: נתיבים 15.

סיגלית ברקאי-ואקיל: משיט לא ייכנס למעגנה ולא יצא מתחומה אלא לפי נתיבי הכניסה מסומנים והיציאה מהמעגנה, שסימן מפעיל המעגנה, כאמור בתקנה 34.

אופיר אקוניס: אין הערות?

אופיר אקוניס: הסעיף אושר.

סיגלית ברקאי-ואקיל: איסור 16.

סיגלית ברקאי-ואקיל: מנהל המעגנה רשאי לאסור על כניסה ויציאה של כלי שיט מהמעגנה, אם הדבר כניסה ויציאה דרוש מטעמי בטיחות השיט, וכל עוד הדבר דרוש כאמור.

אילן מאירסון: מה זה אומר?

סיגלית ברקאי-ואקיל: כל עוד הבעיה הבטיחותית קיימת, כדי שזה לא יימשך מעבר לנדרש.

אופיר אקוניס: תודה.

אופיר אקוניס: הסעיף אושר.

פרק רביעי: עגינת 17.

פרק רביעי: (א) לא יעגון כלי שיט במעגנה, ולא יתיר מפעיל מעגנה עגינת כלי שיט כלי שיט במעגנה, אם נתקיים אחד מהתנאים המפורטים להלן, זולת אם אישר במעגנה הממונה על הנמלים את עגינתו, לתקופה ובתנאים שהתנה: (1) אם השטת כלי השיט טעונה רשיון שיט או היתר שיט לפי תקנות הבטיחות - בעל כלי השיט או משיטו לא הציג למפעיל המעגנה רשיון שיט או היתר שיט בר תוקף; (2) מפקח כלי שיט הודיע למפעיל המעגנה כי כלי השיט אינו כשיר לשיט.

פרק רביעי: לא תעגון אניה במעגנה ולא יתיר מפעיל מעגנה עגינת אניה במעגנה אלא באישור הממונה על הנמלים.

פרק רביעי: (ג) לא יעגון כלי שיט בתחום המעגנה בנתיב שיט או במקום המפריע לגישה לכל רציף או מיתקן אחר של המעגנה, אלא באישור מנהל המעגנה.

פרק רביעי: (ד) לא יטיל משיט עוגן בתחומי מעגנה, אלא בהיתר מראש ממנהל המעגנה, זולת אם נועדה הטלת העוגן למנוע סכנה של ממש לחיי אדם או לכלי השיט.

פרק רביעי: (ה) עגן כלי שיט במעגנה בניגוד להוראות תקנות משנה (א) עד (ד), כולן או מקצתן, רשאי מנהל המעגנה להורות לבעל כלי השיט ולמשיטו על הרחקת כלי השיט מתחום המעגנה.

אופיר אקוניס: הערות?

אופיר אקוניס: אין הערות על הסעיף הזה, אז נאשר אותו, אושר.

סיגלית ברקאי-ואקיל: מקום 18.

סיגלית ברקאי-ואקיל: (א) מנהל המעגנה יורה למשיט על מקום העגינה המיועד לו ואמצעי העגינה עגינה שהוא חייב בהם, ולא יעגון כלי שיט בכל מקום במעגנה אלא בהיתר ואמצעי כאמור מאת מנהל המעגנה.

סיגלית ברקאי-ואקיל: עגינה (ב) מנהל המעגנה, באישור הממונה על הנמלים, רשאי להורות כי בכלי שיט ובטיחות העוגן במעגנה תובטח שהייתם של אנשי צוות במספר מספיק לצורך שמירה על בטיחות כלי השיט ואפשרות תמרונו.

אילן מאירסון: (ב) – לא ברור לי משהו בנוסח.

אילן מאירסון: זה אומר שיש למנהל המעגנה אפשרות לחייב שהייה רצופה של אנשי צוות בספינה?

זיסו אהרון: לכן זה באישור הממונה.

אילן מאירסון: באילו מקרים?

זיסו אהרון: מדובר פה על כלי שיט גדול, שיש מגבלה, ויש במרינות כלים מאוד גדולים לפעמים, שהם אוניות, וכלים שמצב ים קשה צריך שיהיה אנשי צוות מינימום לטפל בהם, כדי שלא יהיו אסונות.

זיסו אהרון: יש לנו את הבעיה הזאת בכמה מרינות לפעמים; יש כלים גדולים, אוניות שיש אתן בעיה, והם צריכים צוות מינימום.

אילן מאירסון: קיבלתי.

אופיר אקוניס: תודה, הסעיף אושר.

אופיר אקוניס: 19.

סיגלית ברקאי-ואקיל: תנועת 19.

סיגלית ברקאי-ואקיל: (א) לא יניע אדם ולא יתמרן כלי שיט במעגנה באופן העלול לסכן חיי אדם כלי שיט או לגרום נזק לכלי שיט, למיתקני המעגנה או לכל רכוש אחר במעגנה.

סיגלית ברקאי-ואקיל: במעגנה (ב) מנהל המעגנה, באישור הממונה על הנמלים, יורה על מהירות השיט המותרת במעגנה; לא ישיט אדם כלי שיט במהירות העולה על המהירות המותרת שנקבעה כאמור, ובכל מקרה ישיט את כלי השיט מבלי ליצור גל ירכתיים, ובהתאמה לתנאי מזג האוויר, עומק המים וכללי הימאות הטובה.

סיגלית ברקאי-ואקיל: (ג) לא ישיט אדם בתחום מעגנה כלי שיט שמותקנים בו גם מנוע וגם מפרשים, באמצעות מפרשים בלבד, אלא באישור מנהל המעגנה.

אילן מאירסון: הערה סמנטית: הנוסח העברי אינו מתאים לנוסח האנגלי.

אילן מאירסון: אין כללים לימאות טובה.

אילן מאירסון: כל מקרה מתנהג ומתנהל על פי נתונים משתנים.

איתי עצמון: המונח קיים בדברי חקיקה אחרים.

איתי עצמון: אם נשנה כאן, זה ייצור אי בהירות, מה המשמעות של המונח בדברי חקיקה אחרים.

סיגלית ברקאי-ואקיל: צריך אחידות.

אופיר אקוניס: רב החובל, אתה לא מציע נוסח אחר.

אילן מאירסון: אני מציע – בלי המילה "כללי".

אופיר אקוניס: כללי הימאות הטובה, צריך להשאירם ככללים, על אף שאין כאלה בכלל.

יערה למברגר: לפעמים צירוף מילים נהיה מונח בחקיקה, ויש לו משמעות מסוימת, רק כשכל המילים יחד כצירוף.

יערה למברגר: לכן אם נכתוב פה בלשון אחרת, זה יכול ליצור יותר בלבול.

יערה למברגר: אני מבינה את התרגום מאנגלית, אבל אם זה כבר נעשה, ולמיטב זיכרוני, כן ראיתי את זה בדברי חקיקה אחרים, לכן אני מציעה שיסוכם שזה יותאם לנוסח בדברי החקיקה האחרים כדי ליצור הרמוניה בחקיקה שנוגעת לספנות והשטת כלי שיט.

יערה למברגר: אחרת זה ייצור יותר נזק מאשר התועלת שבתרגום נכון.

איתי עצמון: אם נשנה כאן, אנחנו ניצור אי בהירות בגלל היקרויות אחרות.

אופיר אקוניס: הסעיף אושר.

אילן מאירסון: עוד הערה לגבי (ג), מה שכתוב בסעיף הזה מתעלם ממקרים שבהם כלי שיט שיש לו תקלת מנוע ממש בכניסה, אין לו האפשרות לבקש אישור מנהל המעגנה לצורך כניסה- -

זיסו אהרון: במצב חירום- -

אילן מאירסון: זה לא מצב חירום.

זיסו אהרון: אם אין לך מנוע, כי יש תקלה –

אופיר אקוניס: בתחום המעגנה.

אופיר אקוניס: בלאו הכי כבר קיבלת את האישור קודם.

דן ליבנה: אפשר להוסיף: אלא במצב חירום.

אילן מאירסון: מצב חריג, לא חירום.

אילן מאירסון: אני רואה את ההגדרה של מצב חירום בשונה.

יערה למברגר: אלא אם התקיים צורך דחוף.

איתי עצמון: לדעת אותו אדם?

יערה למברגר: כן.

איתי עצמון: אז: אם לדעת אותו אדם קיים.

עופר דובנוב: המצב הוא שאם יש כלי שיט שבו ההנחיה היא שיש לו גם מנוע וגם מפרשים, לא יהיה מצב שהוא יפליג לתומו בתוך המרינה בשגרה עם מפרשים בלבד.

עופר דובנוב: זה בטיחות שיט.

אופיר אקוניס: בסעיף 13(2) טופל מצב חירום בכניסה למעגנה.

אופיר אקוניס: לכן הדבר הובהר בסעיף 13.

אופיר אקוניס: אנחנו ממשיכים לסעיף 20.

סיגלית ברקאי-ואקיל: דרישת 20.

סיגלית ברקאי-ואקיל: מנהל מעגנה רשאי לאסור את כניסתו של כלי שיט למעגנה או את עגינתו בה אם ביטוח לא הוכיח בעל כלי השיט או מי מטעמו כי כלי השיט מבוטח מפני אחריותו לנזקים שעלולים להיגרם במעגנה לכלי השיט האחרים, למעגנה, למיתקניה או לכל אדם שבמעגנה, או שהופקדה בידיו ערבות בנקאית לפיצוי מפני אחריותו לנזקים כאמור.

סיגלית ברקאי-ואקיל: בתקנה זו , "נזק" - לרבות עלות משייתו של כלי שיט שטבע או עלה על שרטון בתחום המעגנה.

סיגלית ברקאי-ואקיל: (ב) הסכום המזערי לכיסוי חבות בפוליסת ביטוח או ערבות בנקאית, לפי תקנת משנה (א), יהיה כמפורט להלן, בהתאם לאורך כלי השיט.

סיגלית ברקאי-ואקיל: עד 8 מטר – 400 אלף ש"ח, מ-8.01 מטר עד 14 מטר – 800 אלף ₪, 14.01 מטר ומעלה – מיליון ו-200 אלף ₪.

גל קדר: ישבנו עם משרד התחבורה, והתקנה הזאת באמת בסדר.

גל קדר: יש לי שתי הערות – אחת טכנית ואחת מהותית.

גל קדר: לגבי סכומי הביטוח, על פי הפרק העשירי לתקנת הנמלים, חובת הביטוח להשטת כלי שיט היא 100 אלף דולר או שווה ערך לכך בשקלים.

גל קדר: לדעתי, זה חייב להופיע באותו נוסח בגלל הסיבה שדיברנו על כללי הימאות הטובה.

גל קדר: מעבר לכך, כלי שיט ישראלי שיוצא לחו"ל, ויש הרבה יאכטות כאלה, אם הוא מציג סכום ביטוח של 400 אלף שקל, זה לא מטבע שמוכר בעולם.

גל קדר: זה בעייתי.

אופיר אקוניס: זה יותר מ-100 אלף דולר.

גל קדר: אם רוצים לשנות, אפשר לשנות את הפרק העשירי בהתאם, אבל לא טוב ליצור כפילות.

גל קדר: הדבר השני הוא המשפט האחרון בתקנה.

גל קדר: נכון להיום יש מצב בחלק מהמעגנות, שקיים שרטון כתוצאה מהצטברות חול שלא מפונה מתוך המעגנה.

גל קדר: אם כתוצאה מאי חפירת המרינה עלה כלי שיט על שרטון שחפירת המרינה זה מופיע בהמשך, זה חלק מחובות מפעיל המעגנה, והחפירה היא דבר שלא נעשה באופן יום-יומי, זה מכוסה בכל פוליסה, אבל לא נכון לחייב את חברות הביטוח או את בעלי כלי השיט במשהו שהוא חובתו של מפעיל המעגנה.

דן ליבנה: מחובתו של המשיט לוודא אם הפתח שלו פנוי, וזה לפני שהוא מפליג.

גל קדר: זה נכון, אבל אם יש שרטון בתוך המרינה, ויש מרינות שקיימים שרטונות בתוך המרינה, לא מסומנים- -

דן ליבנה: אין כזה דבר.

דן ליבנה: המשיט, לפני שהוא יוצא, חובתו לבדוק עם הנהלת המרינה, מה מצב העומק בדרך יציאתו, וחובת המרינה לקיים את העומק הנדרש או להתרות ולסמן.

גל קדר: מרינה הרצליה, למשל, מעבר לפתח הכניסה, שהוא חסום, שובר הגלים המערבי – יש שם דייגים שעומדים, ויש אנשים שממלאים את הסירות שלהם שם- -

זיסו אהרון: לא יהיו דייגים.

פואד נסאר: זאת הכוונה שלהם – לא יהיו דייגים.

דן ליבנה: התקנות לא מדברות על מקרה פרטי.

דן ליבנה: יש מצב שגם באשדוד הכניסה חצי סגורה.

דן ליבנה: התקנות מדברות באופן כללי, מה חייב להיות במרינות, ועל מה יש כיסוי או אין כיסוי.

גל קדר: זה נכון, לכן אני אומר שגם עלייה על שרטון זה חלק מכל פוליסת ביטוח.

גל קדר: אני לא רואה עם זה בעיה, למעט הרמה העקרונית.

בילי בירון: מדובר פה ברמה העקרונית.

אופיר אקוניס: כמה יועצים משפטיים יש במשרד התחבורה?

אופיר אקוניס: לפעמים יתר ייעוץ משפטי מעכב הרבה מאוד דברים במדינה.

אופיר אקוניס: עם כל הכבוד הראוי למערכת המשפט ולייעוץ המשפטי, כולל הייעוץ המשפטי של הוועדה, לייעוץ המשפטי של הכנסת, של הממשלה, על כל פלגיו.

אופיר אקוניס: אני תמיד אומר – יתר פקידות ויתר משפט.

אופיר אקוניס: זה דבר שצריך לטפל בו, אבל זה לא פה, זה במקומות אחרים.

אופיר אקוניס: בבקשה.

בילי בירון: במענה להערה של גל, בסעיף הזה אנחנו מדברים על קביעה של חובת ביטוח.

בילי בירון: זה שיש חובת ביטוח עדיין לא אומר שבהתקיים המקרה הספציפי – הדוגמה שהבאת, באמת יחויב בעל כלי השיט לפצות.

בילי בירון: אם ייקבע שהאחריות מוטלת על המרינה ולא על בעל כלי השיט, בכלל לא ייעשה שימוש, אז אין עם זה בעיה.

בילי בירון: זה לא מתייחס למקרה ספציפי.

גל דקר: בעקרונות הכול נכון.

בילי בירון: אז במקרה ספציפי בית המשפט יפסוק, האם בעל כלי השיט או המרינה.

פיני שחר: יש פה שלוש בעיות עקרונית של התקנה הזו לעומת תקנות הנמלים, בטיחות השיט.

פיני שחר: אחת, בתקנות ההן מדברים על חובת כלי שיט לעשות ביטוח על חבות נזקי גוף.

פיני שחר: פה יש הרחבה גם לנזקי רכוש.

פיני שחר: מוסיפים פה גם מעגנה, גם כלי שיט אחרים וגם למתקנים של המעגנה.

פיני שחר: דבר שני, שם כתוב שהפוליסה לא צריכה לכסות חבות מעבידים.

פיני שחר: פה מוסיפים גם את חבות המעבידים.

פיני שחר: כתוב בתוספת, זה כולל גם את העובדים של המעסיק.

זיסו אהרון: הורדנו את זה.

סיגלית ברקאי-ואקיל: אפשר למעט.

פיני שחר: נכון שבפעם הקודמת היה כתוב לרבות גם העובד, אבל פה, שכתוב "לכל אדם במעגנה", זה כולל גם את העובד.

סיגלית ברקאי-ואקיל: נרשום, למעט עובדי המעגנה.

פיני שחר: והנקודה השלישית היא סכומי הביטוח, שהם לא קוהורנטיים לגבי תקנות הנמלים של בטיחות השיט, כמו שנאמר קודם.

דן ליבנה: הוא אומר:

דן ליבנה: גם הסכום וגם 100 אלף דולר.

ירון אליאס: אפשר לעשות: 100 אלף, 200 אלף, 300 אלף דולר.

אופיר אקוניס: אי אפשר.

זיסו אהרון: הסכום שקיים היום, שהוא 100 אלף דולר, לטעמי, צריך להפוך לשקלים.

זיסו אהרון: זאת מדינת ישראל.

אופיר אקוניס: נכון.

זיסו אהרון: במיוחד במרינות – כלי שיט ששט, יכול להיות שיש לו בעיה, והוא צריך ביטוח עם דולרים, כי הוא שט אתו לחו"ל.

זיסו אהרון: הביטוח הזה הוא שירות שמסופק בארץ, כי מדובר בכלי שיט במעגנה, פה.

זיסו אהרון: לא מעניין אותי החוקים של כלי השיט שעוגן בארצות הברית.

זיסו אהרון: לגבי הסכומים, לגבי חבות המעבידים, לא התכוונו שזה יהיה.

זיסו אהרון: גם הורדנו את זה.

זיסו אהרון: אם צריך, אפשר להגדיר: למעט חבות מעבידים.

זיסו אהרון: דבר שלישי, פוטנציאל הנזק שאנחנו מדברים עליו בכלי שיט עם תאונה בים או כלי שיט עם תאונה בתוך מרינה בשוטף הוא בסדרי גודל, לטעמנו לפחות, יותר גדול, ולכן, מה גם שהביטוח של ה-100 אלף דולר נקבע לפני הרבה מאוד שנים, וכבר דיברו בעבר שצריך גם אותו לעדכן, כי הוא לא מייצג כלום.

זיסו אהרון: הוא נקבע בתקופה שכלי השיט הממוצע היה הרבה יותר קטן, והכלים גדלים עם השנים, וכך גם פוטנציאל הנזק.

זיסו אהרון: אנחנו לא חלוקים לצורך העניין על הסכומים.

זיסו אהרון: יכול להיות שאפשר לצמצם את זה, יכול להיות שאפשר להגדיל את זה.

זיסו אהרון: אבל צריך להיות איזשהו מדרג- -

אופיר אקוניס: מכיוון שגם נציגו של המפקח על הביטוח וגם חברות הביטוח, גם לדייגים יש הערות על סעיף 20, לא נצביע עליו, נדלג עליו.

אופיר אקוניס: תקיימו הידברות עד הישיבה הבאה.

פואד נסאר: רק הערה קטנה: הם גובים בדולרים, זה מותר להם – העגינה גובים מהיאכטונרים ומהדייגים – 30 דולר זה היה למטר, היום 90 דולר למטר בחיפה.

פואד נסאר: בדולרים.

עופר דובנוב: אני גובה בשקלים, וגם הוא בשקלים.

אופיר אקוניס: לכן אני פוסח.

אופיר אקוניס: אתם בלאו הכי צריכים לקיים הידברות.

אופיר אקוניס: אז תכניסו שני סעיפים.

זיסו אהרון: הוא מדבר על דמי עגינה, שהם לא מעודכנים, מ-97', וגם שם זה לא מוגדר בשום תקנה, זה איזשהו הסדר בין משרד החקלאות למשרד התחבורה, שגם הוא היה אמור להיפתח כבר.

פואד נסאר: לצערי, מנהל המעגן לוקח הכול על עצמו- -

זיסו אהרון: זה לא קשור לנושא.

אופיר אקוניס: תסדירו את זה.

אופיר אקוניס: נדלג על 20.

אופיר אקוניס: 21, בבקשה.

סיגלית ברקאי-ואקיל: אמצעי 21.

סיגלית ברקאי-ואקיל: (א) משיט כלי שיט העוגן במעגנה יבטיח כי אמצעי הקשירה והדיפון של קשירה כלי השיט יהיו במספר הדרוש ובמצב ההולם את תנאי מזג האוויר.

סיגלית ברקאי-ואקיל: ודיפון (ב) מנהל המעגנה רשאי לתת הוראות למשיט כלי שיט בדבר ציוד קשירה ודיפון שיתקין בכלי השיט תוך המועד שיורה; לא קיים המשיט הוראה כאמור, יקיים אותה מנהל המעגנה ויחייב את המשיט בהוצאות ההתקנה.

אילן מאירסון: בהמשך התקנות יש סעיף ארוך למדי של חובות המעגנות.

אילן מאירסון: אני מחבר את שני הדברים גם יחד – את מה שכתוב בסעיף הזה ומה שכתוב בסעיף של חובות המעגנות, קיימת חובה של המעגנה לקיים מערכת עגינה, והם צריכים לתקן את הראוי לתיקון.

אילן מאירסון: לא רשום בשום מקום, כמה זמן צריך לעבור, מינימום של זמן שצריך לעבור בין תקלה במערכת עגינה שלא קשורה במשיט; מה שהמשיט צריך לעשות, חייב לעשות.

אילן מאירסון: אין שיוך בין זמן, טיפול בתקלות האלה, ואין שיוך למצב שבו במידה שהמעגנה לא מתקנת את הטעון תיקון ואין בררה למשיט עצמו אלא לבצע את זה בעצמו, שזה דברים שכבר היו- -

עופר דובנוב: באיזו מעגנה אתה נמצא?

אילן מאירסון: זה לא עניינך.

עופר דובנוב: אנחנו המומים ממך היום.

עופר דובנוב: אתה מאשים בדברים לא נכונים.

אילן מאירסון: אני אומר דברים נכונים כהווייתם.

עופר דובנוב: אנחנו עושים עבודה נאמנה.

אילן מאירסון: אני לא נמצא אצלך.

אילן מאירסון: היה והנהלת המעגנה לא מבצעת את הטעון תיקון, ועובר זמן רב, והמשיט מטעמי בטיחות עושה זאת בעצמו, ואלה דברים שהיו – לא אצלך – האם הוא רשאי לחייב את המעגנה בהוצאות שהיו לו?

אילן מאירסון: אם המעגנה יכולה לחייב את המשיט בזמן שהוא לא מבצע את הטעון ביצוע, וכך צריך להיות, החובה הזו צריכה להיות עליו.

הלל רשף: אני חושב שאנחנו מערבבים.

הלל רשף: יש סעיף של חובות מפעיל המעגנה.

הלל רשף: בוא נשאיר את זה לדיון של חובות מפעיל המעגנה.

אילן מאירסון: זו הערה לעניין.

אופיר אקוניס: תודה.

אופיר אקוניס: נגיע לזה בהמשך.

אופיר אקוניס: סעיף 21 אושר.

אופיר אקוניס: 22.

סיגלית ברקאי-ואקיל: מניעת 22.

סיגלית ברקאי-ואקיל: (א) בעל כלי שיט או משיטו ימנע כל נזק העלול להיגרם לרציף, למיתקן אחר נזק או לכלי שיט שבמעגנה עקב תנועה או עגינה של כלי השיט.

סיגלית ברקאי-ואקיל: במעגנה (ב) משיט יודיע מיד למפעיל המעגנה ולמנהל המעגנה על כל נזק שגרם כלי שיט לרציף, מיתקן אחר, או כלי שיט שבמעגנה.

איתי עצמון: אני מציע בתקנת משנה (א) במקום "ימנע", "יעשה כל שביכולתו כדי למנוע".

איתי עצמון: זה גם תיקון שהוועדה עסקה בו בכנסת הקודמת.

סיגלית ברקאי-ואקיל: מקובל.

אופיר אקוניס: הסעיף אושר.

אופיר אקוניס: נמשיך.

אופיר אקוניס: בבקשה.

סיגלית ברקאי-ואקיל: פרק חמישי: בטיחות במעגנה איסור 23.

סיגלית ברקאי-ואקיל: (א) לא יעשן אדם ולא ישתמש באש מסוג כלשהו במעגנה, במקומות סיכון שהעישון או השימוש באש כאמור נאסר בידי מנהל המעגנה.

סיגלית ברקאי-ואקיל: העלול לגרום גצים, ברציף, על כלי השיט או בכל מקום אחר במעגנה, אלא ברשות מנהל המעגנה ובהתקיים התנאים המוקדמים שהורה מנהל המעגנה לגבי עבודות כאמור.

אופיר אקוניס: תקראי גם את 24, זה קשור באופן מסוים.

סיגלית ברקאי-ואקיל: כיבוי 24.

סיגלית ברקאי-ואקיל: (א) מנהל מעגנה רשאי לנקוט כל אמצעים הנראים לו לכיבויה או לצמצומה דליקות של דליקה בכלי שיט, ברציף או במקום כלשהו במעגנה.

סיגלית ברקאי-ואקיל: (ב) פרצה דליקה בכלי שיט, יודיע על כך המשיט או בעל כלי השיט, במהירות האפשרית באמצעים שעומדים לרשותו, למנהל המעגנה ולרשות הכבאות; חובת הודעה כאמור תחול על המשיט אף אם הדליקה כובתה.

פואד נסאר: זה פשוט אבסורד.

פואד נסאר: אם אני צריך לרתך משהו בספינה, יש לי כל האמצעים, אני צריך להוציא את הספינה שלי למקום רחוק- -

זיסו אהרון: מי אמר?

פואד נסאר: אני צריך אישור.

פואד נסאר: אני צריך אחריות למנהל המעגן, שהוא הלך לאכול?

אופיר אקוניס: זה בסדר.

אופיר אקוניס: קבל אישור.

פואד נסאר: לרתך חמש דקות?

פואד נסאר: הוא לא נמצא חודש, הוא בחופש.

אופיר אקוניס: אז אין לו ממלא מקום?

פואד נסאר: בדרך כלל הוא אומר, שעד שיבוא המנהל.

אופיר אקוניס: לא, זה בסדר, זה הגיוני.

פואד נסאר: בכל מפעל יש- -

אופיר אקוניס: רוצים לשמור גם על הבטיחות שלך.

אופיר אקוניס: סעיפים 23, 24 אושרו.

אופיר אקוניס: 25, בבקשה.

סיגלית ברקאי-ואקיל: הרחקת 25.

סיגלית ברקאי-ואקיל: (א) ראה מנהל מעגנה שיש הכרח בהרחקה מיידית של כלי שיט ממקום כלי שיט עגינתו במעגנה או בביצוע כל תמרון אחר בו, כדי למנוע או להפחית סכנה לחיים או נזק לכלי השיט, לכלי שיט אחר, למיתקני המעגנה או לכל רכוש אחר במעגנה, או כדי למנוע פגיעה בסביבה הימית, רשאי הוא להורות לבעל כלי השיט או למשיט לנקוט כל פעולה כאמור.

סיגלית ברקאי-ואקיל: (ב) לא ביצע משיט או בעל כלי שיט הוראה מהוראות מנהל המעגנה שניתנו לפי תקנת משנה (א), רשאי מנהל המעגנה לבצע את ההוראה בעצמו או על ידי אנשים מטעמו ובאופן שיראה לנכון.

אופיר אקוניס: הערות?

אופיר אקוניס: אין.

אופיר אקוניס: הסעיף אושר.

אופיר אקוניס: רבותיי, על פי תקנון הכנסת, אנחנו חייבים לסיים עכשיו.

אופיר אקוניס: נמשיך לפי הודעה שתודיע מנהלת הוועדה.

אופיר אקוניס: כמובן, לסעיפים 8 ו-20 אני מבקש הידברות, ולבוא לפה מוכנים בפעם הבאה כדי לסיים במהירות.

אופיר אקוניס: תודה רבה וחג שמח, הישיבה נעולה.